Cremona (provins)

Provinsen Cremona (it. Provincia di Cremona) er en provins i regionen Lombardia i det nordre Italia. Cremona er provinsens hovedstad.

Det var 335.939 innbyggere ved folketellingen i 2001.

Geografi 

Provinsen Cremona grenser:
 i nord mot provinsene Bergamo og Brescia,
 i øst mot provinsen Mantova,
 i syd mot Emilia-Romagna (provinsene Parma og Piacenza) og
 i vest mot provinsene Lodi og Milano.

Provinsen befinner seg i sin helhet på Posletten og er helt flat. Po danner den naturlige grensen mot Emilia-Romagna, og Oglio danner grensen mot Brescia.
Elvene Serio og Adda renner gjennom provinsen.

Økonomi 
Økonomien er i hovedsak basert på jordbruk, med hvete, mais, bygg, sukkerbeter og soya som viktige produktene. I områdene rundt den nest største byen Crema er det industri.

Eksterne lenker 
 

 
Cremona